[..]

**104. Par līdzfinansējumu bērnu uzraudzības pakalpojuma sniedzējam apstiprināšanu\***

*Ziņo I. Astaševska*

Līdz 16.05.2024. Kuldīgas novadā bija spēkā Kuldīgas novada saistošie noteikumi Nr. KNP/2022/1, kas noteica, ka līdzfinansējuma aprēķins tiek veikts pēc Ministru kabineta 2015. gada 8. decembra noteikumiem Nr. 709 “[Noteikumi par izmaksu noteikšanas metodiku un kārtību, kādā pašvaldība atbilstoši tās noteiktajām vidējām izmaksām sedz pirmsskolas izglītības programmas izmaksas privātai izglītības iestādei](https://likumi.lv/ta/id/278801-noteikumi-par-izmaksu-noteiksanas-metodiku-un-kartibu-kada-pasvaldiba-atbilstosi-tas-noteiktajam-videjam-izmaksam-sedz-pirmssko...)”. Veicot aprēķinus noteiktajā kārtībā, no 01.03.2023. līdz 29.02.2024. Kuldīgas novadā bērna uzraudzības pakalpojuma sniedzējs (turpmāk – Aukle) saņēma pašvaldības līdzfinansējumu 295,63 EUR (divi simti deviņdesmit pieci *euro*, 63 centi). No 01.03.2024. gada līdz 31.05.2024. pašvaldības līdzfinansējums Auklei ir 348,54 EUR (trīs simti četrdesmit astoņi *euro*, 54 centi). Pēc Vides aizsardzības un reģionālās attīstības ministrijas (VARAM) apkopotās informācijas vidējais pašvaldību atbalsts Auklēm ir 222,22 EUR (divi simti divdesmit divi *euro*, 22 centi).

Kuldīgas novada domes 25.04.2024. sēdē tika apstiprināti jauni saistošie noteikumi Nr. 8/2024 “Kārtība, kādā Kuldīgas novada pašvaldība nodrošina līdzfinansējumu bērnu uzraudzības pakalpojuma sniedzējam” (turpmāk – Noteikumi), kur 4. punktā noteikta kārtība, kādā tiek aprēķināts līdzfinansējuma apmērs Auklei kārtējam gadam. Veicot aprēķinu pēc noteiktās kārtības, līdzfinansējums Auklei ir aprēķināts 217,13 EUR (divi simti septiņpadsmit *euro*, 13 centi). Noteikumu 5. punkts paredz, ka Kuldīgas novada domei ir tiesības pieņemt lēmumu par lielāku līdzfinansējumu Auklēm, nekā tas veidojas, veicot aprēķinu 4. punktā noteiktajā kārtībā.

 Izvērtējot iepriekš minēto informāciju un novērtējot pakalpojuma nepieciešamību novadā, līdzfinansējumu auklēm noteikt 2023. gada apmērā 295,63 EUR (divi simti deviņdesmit pieci *euro*, 63 centi).

Pamatojoties uz iepriekš minēto un saskaņā ar Kuldīgas novada saistošo noteikumu Nr. 8/2024 “Kārtība, kādā Kuldīgas novada pašvaldība nodrošina līdzfinansējumu bērnu uzraudzības pakalpojuma sniedzējam” 5. punktu, atklāti balsojot ar 12 balsīm „par” *(I. Astaševska, A. Roberts, N. Kleinberga, B. Freija, A. Kimbors, R. Lapuķis, A. Gustovskis, R. Ernsons, K. Ansone, R. Karloviča, L. Robežniece, A. Zankovskis)*, „pret” nav, „atturas” nav, Kuldīgas novada dome ***nolemj:***

1. Apstiprināt līdzfinansējumu Auklēm 295,63 EUR (divi simti deviņdesmit pieci *euro*, 63 centi).
2. Lēmums stājas spēkā ar 2024. gada 1. jūniju.
3. Par lēmuma izpildi atbildīgs Kuldīgas novada Izglītības pārvaldes vadītājs.
4. Lēmuma izpildi kontrolē Kuldīgas novada pašvaldības izpilddirektors.

***Pielikumā:*** Kuldīgas novada Pašvaldības atbalsta aprēķins vienam izglītojamajam nepieciešamajām vidējām izmaksām pašvaldības pirmsskolas izglītības iestādēs 2024. gadā.

***Lēmums nosūtāms:*** Kuldīgas novada Izglītības pārvaldei, Administratīvajai nodaļai, Finanšu nodaļai, pašvaldības izpilddirektoram.

[..]

Sēdi vadīja

Kuldīgas novada domes priekšsēdētāja (paraksts) I. Astaševska

Protokolēja

Lietvede (paraksts) E. Nudiena

***IZRAKSTS PAREIZS***

Kuldīgas novada pašvaldības

lietvede (paraksts)\* E. Nudiena

Kuldīgā, datums skatāms laika zīmogā

\* ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU